কুম্ভমেলায় হারিয়ে যাওয়া বৃদ্ধাকে বাড়িতে পৌঁছে দিলেন ইসলামপুরের যুবক

কলকাতা: উত্তরপ্রদেশে (Uttar Pradesh) কুম্ভমেলায় (Kumbh Mela) গিয়ে হারিয়ে গিয়েছিলেন মুকুন্দপুরের (Mukundapur) বৃদ্ধা। সেখান তাঁকে উদ্ধার করে বাড়ি পৌঁছে দিলেন উত্তর দিনাজপুরের ইসলামপুরের বাসিন্দা এক যুবক। বৃদ্ধাকে পেয়ে হাফ ছেড়ে বাঁচলেন তাঁর পরিবার। পুলিশের তরফ থেকে পুরস্কৃত করা হয়েছে তাঁকে।

পুলিশ সূত্রে খবর, বৃহস্পতিবার কুম্ভমেলায় পুণ্যস্নান গিয়ে মা কৃষ্ণা দাসকে (৭৭) হারিয়ে ফেলেন রুমা হালদার। গঙ্গাস্নানের পর ভিড়ের মধ্যে মাকে খুঁজে পাননি তিনি। মেয়েকে দেখতে না পেয়ে একটি গাছতলায় বসে কাঁদতে থাকেন তিনি। সেই সময় সেখানে ছিলেন ইসলামপুরের বাসিন্দা সঞ্জয় কুন্ডু। বৃদ্ধাকে বাড়ি পৌঁছে দেওয়ার আশ্বাস দেন।

আরও পড়ুন: আগামী ২৪ জানুয়ারি থেকে দুয়ারে সরকার ক্যাম্প

জানা গিয়েছে, মেয়েকে হারিয়ে ঘাবড়ে যান তিনি। পুরো ঠিকানা মনে করে বলতে পারছিলেন না। মুকুন্দপুর ছাড়া আর কোনও তথ্যও দিতে পারছিলেন না। বাধ্য হয়ে বৃদ্ধাকে নিয়ে আসতে হয় পূর্ব যাদবপুর থানায়। স্থানীয় হোয়াট্‌সঅ্যাপ গ্রুপে রুমার ছবি পোস্ট করে তাঁর ঠিকানা খোঁজার চেষ্টা করে পুলিশ। তাতেই মেলে সাফল্য।

এক ব্যক্তি বৃদ্ধার ঠিকানা জানান। থানায় এসে রুমাকে নিয়ে যান তাঁর পুত্র দেবাশিস সরকার। উল্লেখ্য, ইসলামপুরের বাসিন্দা সঞ্জয় কুন্ডু পেশায় ঘটক। সঞ্জয়ের কাজে মুগ্ধ সকলে।